CELEX: 32014D0205(01)
Language: sk
Date: 2014-02-03 00:00:00
Title: Rozhodnutie Komisie z  3. februára 2014 , ktorým sa určujú lokality, ktorým bola v roku 2013 pridelená značka „Európske dedičstvo“

5.2.2014   
            
            
               SK
            
            
               Úradný vestník Európskej únie
            
            
               C 33/4
            
         
      ROZHODNUTIE KOMISIE
   
   z 3. februára 2014,
   ktorým sa určujú lokality, ktorým bola v roku 2013 pridelená značka „Európske dedičstvo“
   2014/C 33/04
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 1194/2011/EÚ zo 16. novembra 2011, ktorým sa ustanovuje akcia Európskej únie na podporu značky Európske dedičstvo (1), a najmä na jeho článok 14 ods.1,
   keďže:
   
               (1)
            
            
               Európska skupina zaslala 28. novembra 2013 svoju správu týkajúcu sa procesu výberu lokalít na pridelenie značky „Európske dedičstvo“ v roku 2013. Na základe tohto odporúčania by Komisia mala určiť lokality, ktorým sa má táto značka prideliť.
            
         
               (2)
            
            
               V súlade s článkom 15 rozhodnutia č. 1194/2011/EÚ, každá lokalita, ktorej sa značka pridelila, by sa mala pravidelne monitorovať s cieľom zabezpečiť, že naďalej spĺňa kritériá a dodržiava projekt a pracovný plán predložený v žiadosti o výber,
            
         ROZHODLA TAKTO:
   Jediný článok
   Značka „Európske dedičstvo“ sa prideľuje archeologickej lokalite Carnuntum (Rakúsko), veľkej cechovej sieni – múzeu estónskej histórie (Estónsko), táboru Westerbork (Holandsko) a palácu mieru (Holandsko).
   
      V Bruseli 3. februára 2014
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 303, 22.11.2011, s. 1.